Kamala Harris va anunța marți pe cine alege ca vicepreședinte. Doi candidați au rămas pe listă
Candidata democraților la președinția SUA, Kamala Harris, și-a restrâns căutarea unui partener în cursa electorală, care să candideze pentru vicepreședinție, la doi finaliști: guvernatorul Pennsylvaniei, Josh Shapiro, și guvernatorul statului Minnesota, Tim Walz, au declarat luni pentru Reuters trei surse care cunosc subiectul, potrivit News.ro. De asemenea, este de așteptat ca ea să își anunțe opțiunea marți, înainte de prima sa apariție publică programată alături de coechipierul său, în cursul serii, la Universitatea Temple din Philadelphia.